Държавен вестник, бр. 15, 2010 г., стр. 59

БРОЙ  15	
Д Ъ Р Ж А В Е Н  В Е С Т Н И К 	
СТР.  59  
През 2009 г. НСИ изпълняваше 19 европейски 
проекта, финансирани с целеви субсидии от ЕК 
и съфинансирани от държавния бюджет. До края 
на годината се очаква да бъдат подписани 22 
договора за подобни проекти, които ще бъдат 
изпълнявани през 2010 г.
В рамките на успешно приключилия Туининг-
проект BG „Устойчиво развитие на Национал­
ната статистическа система: Реорганизация на 
регионалната структура на НСИ“ на стойност 
1,8 млн. евро за 17 месеца бяха реализирани 
66 мисии на 62 чуждестранни експерти от ЕС 
в НСИ и 6 учебни посещения на експерти 
от НСИ в страните членки. По програмата 
НСИ получи и оборудване за 1,2 млн. лева. 
В рамките на проекта беше обучен 20 % (317 
души) от персонала, вкл. от териториалните 
статистически бюра.
В края на 2009 г. стартира двегодишен 
Туининг-проект „Подкрепа за Държавния 
статистически комитет на Република Азербай­
джан за постигане на европейски стандарти в 
националните сметки, сенчестата икономика, 
бизнес статистиката и индекса на потребител­
ските цени“, който се реализира от консорциум 
между Федералната статистическа служба на 
Германия и НСИ.
През м. ноември 2008 г. Евростат в съот­
ветствие със своята програма за последващ 
контрол на споразумения за субсидии, отпуснати 
от Европейската комисия, започна проверка 
по изпълнението на условията и действително 
направените разходи по няколко споразумения 
за субсидии и Многонационални програми ФАР 
2001 и ФАР 2002. Процедурата по последващ 
контрол се извършва на три етапа – посещение 
на експерти от финансовия отдел на Евростат, 
последващи консултации и изпращане на допъл­
нителна документация, изготвяне на финален 
доклад от проверката. През 2009 г. продължи 
работата по втория етап от последващия контрол.
През м. май 2009 г. Евростат направи мони­
торинг по техническото и финансово изпълне­
ние на Многонационални програми ФАР 2005 
и ФАР 2006 и на координацията в рамките 
на Национална програма ФАР. Във финалния 
доклад за мисията ударението се поставя върху 
професионализма на експертите, работещи по 
многонационални и национални програми ФАР, 
и създадената добра организация и координация 
за извършване на дейността. Беше изказано и 
задоволството от развитието на сътрудничест­
вото в региона по инициатива на НСИ.
През февруари 2009 г. Туининг-проект BG 
06/018-434.08.04 (BG06/IB/FI/01) „Устойчиво 
развитие на Националната статистическа сис­
тема: реорганизация на регионалната структу­
ра на НСИ“ и съпътстващият го Договор за 
доставка бяха подложени на междинна оценка 
от независимия оценител EСОТЕC Research & 
Consulting заедно с други реализирани в дър­
жавната администрация проекти от програмите 
ФАР и Преходен финансов инструмент в Об­
ществен сектор/Развитие на административния 
капацитет. В окончателния доклад на  EСОТЕC 
от 15 септември 2009 г. усредненият междинен 
рейтинг на двата проекта на НСИ е  най-ви­
сокият за сектора  (1+), като по критериите 
за значимост, въздействие и устойчивост   те 
са получили най-високите възможни оценки, 
които не са дадени на нито един от останалите 
оценявани проекти в сектора.
ІІ.7. ПОСТИГАНЕ НА ПО-ЕФЕКТИВНО 
ВЗАИМОДЕЙСТВИЕ И КООРДИНАЦИЯ В 
РАМКИТЕ НА НСС
В съответствие с промените в Закона за 
статистиката през януари 2009 г. бяха опреде­
лени органите на статистиката със заповед на 
министър-председателя на Република България 
и бе създаден Националният статистически съ­
вет. Основната задача на съвета се свежда до 
обсъждането на Националната статистическа 
програма, но НСИ има намерение да продължи 
усилията си за превръщането му в активен и 
ефективен орган, осигуряващ прозрачност, пуб­
личност и обществен контрол върху дейността 
на официалната статистика у нас.
През 2009 г. продължи процесът на актуали­
зиране на споразуменията на НСИ с органите 
на статистиката и други държавни институции 
с цел постигане на по-голяма съгласуваност 
на дейностите и сроковете по производство 
на статистическа информация, осигуряване на 
непрекъсната обмяна на опит и обучение по 
въпроси, свързани с промените и най-новите 
постижения в статистическата методология и 
активно сътрудничество при удовлетворяване 
на нововъзникнали информационни потреб­
ности за избягване на ненужно въвеждане на 
допълнителни статистически изследвания при 
наличие на необходимите данни.
Продължи съвместната подготовка и участие 
на НСИ и органите на статистиката в евро­
пейски програми и проекти, свързани с раз­
витие на статистическите методи, провеждане 
на нови изследвания и разработване на нови 
статистически показатели. През 2009 г. про­
дължи внедряването на система за самооценка 
и мониторинг на спазването на принципите 
на Кодекса на европейската статистическа 
практика във всички органи на НСС. НСИ 
продължи активното участие в работата на 
междуведомствени комисии и работни групи.
В резултат на разширяване и задълбочаване 
на междуинституционалното сътрудничество, 
на по-добрата съгласуваност и интеграция в 
рамките на НСС стана възможно изпълнението 
на редица важни нови дейности.
ІІ.8. ЗАСИЛВАНЕ НА ДОВЕРИЕТО КЪМ 
ОФИЦИАЛНАТА СТАТИСТИКА
Важна роля за изграждане на доверие към 
официалната статистика имат строгото спаз­
ване на научните принципи и придържането 
към утвърдените международни и европейски 
методологии; осигуряването на прозрачност при 
производството на статистическа информация, 
както и прилагането на ефективна политика 
по разпространение на информацията и об­